City lagði United í slagnum um Manchester
Manchester City sigraði Manchester United, 3:1 í ensku úrvalsdeildinni í knattspyrnu á Borgarleikvanginum í Manchester, heimavelli City, í fyrsta leik dagsins. Þar með komst City upp i 8. sæti deildarinnar en Manchester United tapaði dýmætum stigum í baráttunni um efstu sætin.
Trevor Sinclair skoraði fyrra mark City á 31. mínútu og Darius Vassell bætti öðru marki við a 39. mínútu.
Vangaveltur voru uppi um hvort um rangstöðu hefði verið að ræða í fyrra markinu. Sinclair var þá rangstæður þegar boltinn var sendur fyrir markið. Hann fékk boltann rétt á eftir, var þá réttstæður, og skoraði.
Litlu munaði að United jafnaði metin á milli markanna en þá komst Wayne Rooney í opið færi. David James, markvörður City, varði vel.
Cristiano Ronaldo hjá Manchester United fekk rauða spjaldið á 66. mínútu fyrir háskalega tæklingu. Manni færri náði United að laga stöðuna en Ruud van Nistelrooy skoraði á 76. mínútu, 2:1,
Það var síðan Robbie Fowler sem innsiglaði sigurinn þegar þrjár mínútur voru komnar framyfir venjulegan leiktíma með þrumuskoti eftir sendingu frá Vassell. Hann kom inná sem varamaður í seinni hálfleiknum.
Sjá einnig enski.is</a
Manchester City sigraði Manchester United, 3:1 í ensku úrvalsdeildinni í knattspyrnu á Borgarleikvanginum í Manchester, heimavelli City.
Þar með komst City upp i 8. sæti deildarinnar.
Manchester United tapaði dýmætum stigum.
Það var Robbie Fowler sem innsiglaði sigurinn þegar þrjár mínútur voru komnar framyfir venjulegan leiktíma.